
Όταν ο Αλέξιος Κομνηνός κατέλαβε την εξουσία το 10581, δεν ήταν παρά ένας ακόµη επαναστάτης 
και σφετεριστής, ο πιο πρόσφατος κρίκος σε µία αλυσίδα διεκδικητών του θρόνου. Η πολιτική 
αστάθεια ήταν ενδηµική µετά την εκπνοή της Μακεδονικής δυναστείας το 1056, και, δεδοµένων των 
ασφυκτικών εξωτερικών πιέσεων, τίποτε δεν προµήνυε µία οµαλή εδραίώση της νέας δυναστείας. 
Ακόμη, ο Αλέξιος δεν είχε την πολυτέλεια να παραμένει στην Κωνσταντινούπολη και να ελέγχει 
άµεσα τοὺς μηχανισμούς τῆς εξουσίας: αντίθετα, πέρασε την πρώτη δεκαπενταετία περίπου της 
βασιλείας του σε εκστρατεέις Και στο πεδίο τῆς μάχης. Είχε λοιπόν ανάγκη ενός ισχυρού και 
αξιόπιστου πυρήνα υποστηρικτών και επικούρων, ο οποίος θα του «έλυνε τα χέρια» για να 
ασχοληθεί µε τα προβλήματα του κράτους. Βεβαίως, οι συγγενικοί δεσμοί πάντοτε είχαν σημασία 
για έναν αυτοκράτορα. Ο Αλέξιος όµως τους έκανε «συνταγματικούς». 


Η αυτοκρατορική οικογένεια 


Ο νεαρός αυτοκράτορας λοιπόν στηρίχθηκε κατεξοχήν στην οικογένειά του. Έχει ήδη γίνει λόγος 
για τη δυναμική και ικανότατη μητέρα του Άννα Δαλασσηνή, η οποία ήταν αρχηγός του οίκου των 
Κομνηνών µετά το θάνατο του συζύγου τῆς, και φρόντισε για την ασφάλεια και την πολιτική 
δικτύώση τῶν παιδιών της. Όταν ο Αλέξιος έγινε αυτοκράτορας και χρειάστηκε να εκστρατεύσει 
κατά των Νορμανδών (Αύγουστος 1081), όχι απλώς εμπιστεύθηκε την αντιβασιλεία στην μητέρα 
του, αλλά της έδωσε πλήρεις βασιλικές εξουσίες µε χρυσόβουλο. Καθώς η ανάληψη τέτοιων 
καθηκόντων απὀ µία γυναίκα δεν ήταν συνηθισμένη εκείνη την εποχή, η Άννα Κομνηνή φρόντισε 
να τονίσει τις εξαιρετικές ικανότητες της γιαγιάς της, «ὥστε μὴ μόνον τὴν Ῥωμαίων ἀρχὴν ὁιοικεῖν 
δύνασθαι, ἀλλὰ καὶ πᾶσαν τὴν ὀπουδήποτε βασιλείαν, ὁπόσην ἥλιος ἐφορᾷ». Ἡ Άννα Δαλασσηνή 
είχε πολύ µεγάλη επιρροή στον υιό της, ο οποίος τη σεβόταν και τη συμβουλευόταν, ενώ πάντοτε 
υπάκουε στις επιθυμίες τῆς. Η Άννα Κομνηνή φθάνει στο σηµείο να περιγράψει την σχέση του 
πατέρα του και της γιαγιάς της ὡς αυτή δούλου και δεσπότη. Ευσεβής και αυστηρή, η Άννα 
Δαλασσηνή ανέλαβε την αναμόρφωση της ζωής στο παλάτι η οποία από την εποχή του 
Κωνσταντίνου Μονοµάχου χαρακτηρίζονταν απὀ τρυφηλότητα και χαλαρά ήθη. Έχοντας η ίδια 
λάβει το αγγελικό σχήμα, μετέτρεψε τα ανάκτορα σε αληθινό μοναστήρι. Σύμφωνα όμως µε τον 
Ιωάννη Ζωναρά, απὀ κάποιο σηµείο και έπειτα ο Αλέξιος πρέπει να ενοχλήθηκε από τις 
υπερεξουσίες της μητέρας του, στο σηµείο που θεωρούσε ότι κατέληγε να είναι αυτοκράτορας µόνο 
κατ᾽ όνοµα. Δίσταζε όµως να την απομακρύνει, µη θελοντας να έρθει σε σύγκρουση µαζί της. 
Φαίνεται όµως πως η Δαλασσηνή αντιλήφθηκε τη δυσφορία του υιού της, Ύια αυτό προτίµησε να 
αποσυρθεί ιδία βουλήσει στη µονή Πανεπόπτου, την οποία είχε ιδρύσει. Μία αρµενική πηγή της 
εποχής παρουσιάζει µία άλλη εκδοχή, κατά τῶν οποία η βασιλομήτωρ προσχώρησε στην αίρεση των 
Βλαχερνιτών, αναγκάζοντας τον Αλέξιο να την εξορίσει. Το ενδεχόμενο αυτό δεν κρίνεται πολύ 
πιθανό, όχι µόνο λόγω της θρησκευτικής προσήλωσης τῆς Δαλασσηνής, αλλά και διότι απουσιάζει 
από τη διήγηση του (συχνά επικριτικού προς τον Αλέξιο) Ζωναρά. 


Στην επικράτηση του κινήματος των Κομνηνών σηµαντικό ρόλο έπαιξε η Μαρία της Αλανίας, η 
οποία είχε αποξενωθεί από το Νικηφόρο Βοτανειάτη επειδή προσπαθούσε να απομακρύνει τον υιό 
της Κωνσταντίνο από τη διαδοχή. Η παραμονή τῆς στα ανάκτορα µετά την άνοδο του Αλεξίου, ενώ 
η σύζυγός του Ειρήνη Δούκαινα έµενε µε τον παππού της Ιωάννη, τροφοδότησε φήμες για 
ανάρµοστες σχέσεις της αυγούστας και του νέου αυτοκράτορα. Χρειάστηκε η δυναμική παρέμβαση 
των Δουκών ώστε η Ειρήνη να μείνει στα ανάκτορα και να στεφθεί αυτοκράτειρα. Αυτό, σε 
συνδυασμό µε την αντίδραση της Άννας Δαλασσηνής στον γάμο του υιού της, έχει οδηγήσει στην 
υπόθεση ότι είχε ενορχηστρώσει ένα σχέδιο έξωσης της νύφης της. Το πρώτο διάστηµα τῆς 


βασιλείας του Αλεξίου Κομνηνού πάντως, η Μαρία της Αλανίας διέµενε στο ανάκτορο της µονής 
των Μαγγάνων και ο υιός της, Κωνσταντίνος, εξακολουθούσε να προσφωνείται βασιλεύς μαζί µε 
τον Αλέξιο, να φορά τα πορφυρά πέδιλα και να υπογράφει τα χρυσόβουλα., Ο Αλέξιος φρόντισε να 
τον αρραβωνιάσει µε την πρωτότοκη κόρη του. Άννα. Σύντομα όµως η Μαρία της Αλανίας 
εξέπεσε απὀ την εύνοια του αυτοκράτορα και αποσύρθηκε σε μοναστήρι «τὸ μὲν ἐκοῦσα, τὸ δέ τι 
τυραννουµένη», ενώ Κωνσταντίνος εξέπεσε απὀ το αυτοκρατορικό αξίωμα και ο αρραβώνας του 
διαλύθηκε... Ο νεαρός Δούκας ασθένησε και απεβίωσε λίγο αργότερα, σε νεαρή ηλικία. 


Μετά τη μητέρα του και ειδικά ύστερα από την απομάκρυνσή της, η αυγούστα Ειρήνη Δούκαινα 
είχε σηµαντικό ρόλο στη βασιλεία του Αλεξίου Κομνηνού, ασκώντας µεγάλη επιρροή. Ἡ Άννα 
Κομνηνή αναφέρεται µε θαυμασμό στην στενή σχέση τῶν γονέων της Ο αυτοκράτορας 
προσπαθούσε να την παίρνει πάντοτε µαζί του στις εκστρατειες του. όπου όχι µόνο τον περιποιούταν 
αλλά και λειτουργούσε ὡς φύλακάς του από επιβουλές.᾽ Στην απελπιστική οικονομική κατάσταση 
µετά την ήττα στο Δυρράχιο, η Ειρήνη πρώτη προσέφερε τα κοσµήµατά της για να καλυφθούν οἱ 
ανάγκες του νορμανδικού πολέμου. Όσο ο αυτοκράτορας μεγάλωνε και υπέφερε απὀ ποδαλγίες, 
τόσο περισσότερο εξαρτιόταν από την αυγούστα και η επιρροή της γινόταν ισχυρότερη. 


Πρώτη κόρη του Αλεξίου ήταν η πορφυρογέννητη Άννα, γνωστή για το ιστοριογραφικό της έργο. 
Μετά τη διάλυση του αρραβώνα µε τον Κωνσταντίνο Δούκα, ο αυτοκράτορας την πάντρεψε µε το 
Νικηφόρο Βρυέννιο, υιό ή εγγονό του εξεγερµένου στρατηγού που είχε νικήσει το 1075.6 ο 
Ἠρυέννιος, άνθρωπος μεγάλης μόρφωσης και ικανοτήτων, επικουρούσε τον πεθερό του στις 
πολεμικές και διπλωματικές αποστολές του, ενώ είχε την εύνοια της αυγούστας. Η Ειρήνη και η 
Άννα μάλιστα τον προόριζαν για αυτοκράτορα αντί του υιού του Αλεξίου, πορφυρογέννητου 
Ιωάννη. Ο ίδιος όµως, προς απόγνωση της «φίλαρχήης»., Άννας, δε φαίνεται να έδειξε ενδιαφέρον 
για το θρόνο. Ο ανταγωνισμός για τη διαδοχή, ο οποίος σοβούσε για χρόνια, κορυφώθηκε στη 
νεκρική κλίνη του αυτοκράτορα. Παρά τις παρακλήσεις της γυναίκας του, ο Αλέξιος έδώσε το 
δακτυλίδι του στον Ιωάννη (που είχε άλλωστε στεφθεί συμβασιλεύς απὀ νηπιακή ηλικία). : ο οποίος 
έσπευσε να ανακηρυχθεί αυτοκράτορας προτού καν εκπνεύσει ο πατέραςτου. 


Πέρα από τη µητέρα και τη σύζυγό του, ο Αλέξιος Κομνηνός συγκρότησε έναν στενό κύκλο εξ 
αίµατος και εξ αγχιστείας συγγενών, µε τους οποίους μοιραζόταν την εξουσία. Ακολουθώντας το 
παράδειγµα της μητέρας του, κανόνιζε γάμους ώστε να συγγενέψει µε τοὺς περισσότερους ευγενείς 
οίκους της αυτοκρατορίας.  Παρακάμµπτοντας τους παραδοσιακούς αυλικούς τίτλους, ο Αλέξιος 
εφηύρε πολλούς νέους. Ο τίτλος του καίσαρα, ὡς τότε ανώτερος µετά τον αὐγουστο, δόθηκε στο 
Νικηφόρο Μελισσηνό και το Νικηφόρο Βρυέννιο. Ο Αλέξιος όµως δημιούργησε εἰδικά για τον 
αδελφό του Ισαάκιο τον τίλο του σεβαστοκράτορα, ο οποίος τοποθετήθηκε μεταξύ αυγούστου και 
καίσαρα.”. Ο Ισαάκιος Κομνηνός υπηρέτησε πιστά τον αδελφό του. αντικαθιστώντας τον όταν 
εκστράτευε,. συλλέγοντας Ἀχρήματα, συμμετέχοντας σε ανακρίσεις συνωµωτών΄ και 
εκπροσωπώντας τον στις σχέσεις µε την Εκκλησία και την καταστολή των αιρέσεων.-- Ο Μιχαήλ 
Ταρωνίτης (σύζυγος της αδελφής του Αλεξίου, Μαρίας) χρίστηκε πρωτοβεστιάριος και 
πανυπερσέβαστος, ο Αδριανός Κομνηνός πρωτοσέβαστος και ο Νικηφόρος Κομνηνός δρουγγάριος 
του στόλου και σεβαστός. 


Αυτό το καθεστώς οικογενειοκρατίας κατακρίθηκε ὡς ευνοιοκρατικό και άδικο προς τις υπόλοιπες 
αυτοκρατορικές οικογένειες. Ο Ιωάννης Ζωναράς κατηγορούσε τον Αλέξιο πως δεν αντιμετώπιζε 
το βασιλικό αξίωμα ὡς λειτούργημα, αλλά αντίθετα έβλεπε το κράτος ὡς προσωπική ιδιοκτησία, 
αγνοούσε τις αρχαίες παραδόσεις και φρόντιζε για τον πλουτισµό των οικείων του... Από την άλλη 
βέβαια, κρίνοντας απὀ τις πολυάριθµες”' απόπειρες εναντίον του θρόνου και της ζωής του Αλεξίου. 
η ύπαρξη ενός ασφαλούς και έµπιστου θεµελίου τῆς εξουσίας του ήταν πρωταρχικής σημασίας για 
την επιβίωσή του. «Κέρβερου όπως η Άννα Δαλασσηνή, η Ειρήνη Δούκαινα και ο Ισαάκιος 


Κομνηνός πιστώνονται σε πολύ µεγάλο βαθµό τη µακροηµέρευση του Αλεξίου και το γεγονός ότι 
άντεξε πολύ περισσότερα πλήγματα απὀ ότι άλλοι αυτοκράτορες. 


Κινήµατα και αμφισβήτηση 


Ορισμένα από τα εσωτερικά κινήματα ήταν τοπικά προσδιορισµένες απόπειρες απόσχισης, όπως του 
Θεόδωρου Γαβρά και του Γρηγορίου Γαβρά Ταρωνίτης στον Πόντο, του Καρύκη στην Κρήτη και 
του Ραψομάτη στην Κύπρο. Άλλα προσπαθούσαν να εκμεταλλευτούν εξωτερικές απειλές, όπως ο 
Ψευδο-Διογένης µε τους Κουμάνους. Πολλά όμως προήλθαν απὀ άµεσο περιβάλλον του 
αυτοκράτορα. Κατά τη διάρκεια εκστρατείας κατά των Σέρβων (1093) Ιωάννης Κομνηνός, υιός του 
σεβαστοκράτορα Ισαάκιου και δούκας του Δυρραχίου, κατηγορήθηκε απὀ τον Θεοφύλακτο, 
επίσκοπο Αχρίδας, για συνωμοσία εναντίον του αυτοκράτορα, όµως δεν είναι σαφές αν οι υποψίες 
ήταν βάσιµες. Λίγο νωρίτερα ο Αλέξιος εἴχε αντιμετωπίσει τη συνωμοσία του Φράγκου 
Ουμπερτόπουλου και του Αρμενίου Αριέβη, οι οποίοι τιµωρήθηκαν µε δήµευση και εξορία. 


Το 1094, κατά τη διάρκεια µιας ακόµη εκστρατείας προς τη Σερβία, ξέσπασε η συνωμοσία του 
Νικηφόρου Διογένη, υιού του αυτοκράτορα Ρωμανού, µία απὀ τις σοβαρότερες για τον 
αυτοκράτορα. Η βασιλική του καταγωγή τον καθιστούσε ιδανικό σφετεριστή, και είχε πάρει µε το 
µέρος του πολλούς ανώτερους αξιματούχους. Ο Νικηφόρος προσπάθησε να δολοφονήσει τον 
Αλέξιο δύο φορές, όµως το σχέδιό του αποκαλύφθηκε απὀ τον Τατίκιο. Ο συνωµότης και ο 
συνένοχός του Κατακαλών Κεκαυμένος τυφλώθηκαν και εξορίστηκαν, ενώ οι υπόλοιποι 
αμνηστεύθηκαν.” Το 1101-2 αποκαλύφθηκε το σχέδιο δολοφονίας του αυτοκράτορα από τους 
Ανεμάδες, µε τη σύμπραξη πολλών και επιφανών στρατιωτικών. Οι συνωμότες τιµωρήθηκαν µε 
δήμευση και διαπόµπευση, η τὐφλωσή τους όµως αποτράπηκε την τελευταία στιγµή, απὀ την 
παρέμβαση της Άννας Κομνηνής και της αυτοκράτειρας Ειρήνης. α 


Ο Αλέξιος Κομνηνός έδειχνε σε γενικές γραμμές ηπιότητα απέναντι στους συνωμότες και τους 
στασιαστές, καλώντας τοὺς επανειλημμένα να µετανοήσουν, συγχωρώντας τους ή επιστρέφοντας τη 
δηµευμµένη περιουσία τους. Σπανιότατα επέβαλε την ποινή τῆς τύφλωσης και ποτέ του θανάτου. Η 
εξουσία του αυτοκράτορα στηριζόταν στη συμμαχία των Κομνηνών µε τις άλλες αριστοκρατικές 
οικογένειες, συνεπώς δε διακινδύνευε να τις αποξενώσει µε μαζικές και σκληρές τιμωρίες. Ἡ 
αντιμετώπισή του συνδύαζε την ελεημοσύνη µε τον ευφυή πραγµατισμό. 


Αριστοκρατικός πατριωτισμός 


Ἡ µεταβολή την οποία έφερε ο Αλέξιος Κομνηνός είχε και ιδεολογική πτυχή. Η επικράτηση της 
αριστοκρατίας και η υποχώρηση της πολιτικής χειραφέτησης τῶν αστικών στρωμάτων οδήγησε 
στην παγίὠση νέων αξιών. ἩΗ αντιμετώπιση των εξωτερικών κινδύνων κινητοποίησε έναν 
αριστοκρατικό πατριωτισμό, ο οποίος ζητούσε να συσπειρώσει τον πληθυσμό για την απόκρουση 
των εισβολέων και την διαφύλαξη της Ορθοδοξίας. Αντίθετα όµως µε τον αμυντικό συναγερμό των 
Ισαύρων, αυτός ο πατριωτισμός είχε ὡς φορείς τις αριστοκρατικές οικογένειες και όχι τους αγρότες- 
στρατιώτες." Ἡ ίδια η έµφαση στις στρατιωτικές ιδιότητες του αυτοκράτορα και τη μέτρηση της 
επιτυχίας µε την ανάκτηση εδαφών” αποτελεί έκφραση αριστοκρατισμού, µαζί µε το σεβασμό στην 
κληρονομικότητα και την ευγενική καταγωγή, το αυξημένο κύρος της οικογένειας και ενασχολήσεις 
όπως το κυνήγι. Παρόλα αυτά δεν υπήρξε περιχαράκωση της αριστοκρατίας σε µία κλειστή τάξη 
κατά το δυτικό πρότυπο, και η παράδοση κάθετης κοινωνικής κινητικότητας δεν διακόπηκε. 


Είναι πολύ πιθανό πως το έπος του Βασιλείου Διγενή Ακρίτα στην παραλλαγή του Εσκοριάλ, να 
γράφτηκε επί Αλεξίου Κομνηνού. Οι ηρωικοί αγώνες του Ακρίτα εξέφραζαν, µε αυτόν τον τρόπο, 
τον αγώνα των Βυζαντινών και του ίδιου του αυτοκράτορα και των οικείων του για την 


απελευθέρωση της Μικράς Ασίας από τους Τούρκους. Ο ίδιος ο Διγενής, παραλληλιζόµενος µε τον 
αυτοκράτορα Ηράκλειο, τον Μέγα Αλέξανδρο και τοὺς πολεμιστές αγίους, µετατρεπόταν σε 
λογοτεχνική αποτύπωση -- ύμνο του Αλεξίου.” 


Ἡ ιδεολογία των Κομνηνών έχει δεχθεί κριτική, ὡς διακρινόµενη απὀ έναν πνιγηρό συντηρητισµό 
που επιβαλόταν κατασταλτικά και κατέπνιγε τις καινοτόμες κοινωνικές δυνάμεις. Από την άλλη 
όµως, έχει αναγνωριστεί ότι «αυτή ή πολιτική είναι οπωσδήποτε έκφραση τής κρίσιµής κατάστασης 
στην οποία βρέθηκε ένα µεγάλο έθνος, που είχε συνείδησή τής κλονισμένης δόξας του και βρισκόταν 
κάτω από µια επικίνδυνη απειλή»... 

